*Anexa nr. 2*

*la Decizia CIECC*

*Nr. 26-11/1-19/01-2021 din 10.06.2021*

**REGULAMENTUL**

**privind certificarea echipamentelor de casă și de control**

# DISPOZIȚII GENERALE

* 1. Regulamentul privind certificarea echipamentelor de casă și de control (în continuare - Regulament) este elaborat întru executarea prevederilor Deciziei Comisiei Interdepartamentale pentru echipamente de casă și control nr. 26-11/1-19/02-2020 din 20.10.2020, precum și ținînd cont de prevederile Hotărîrii Guvernului nr. 141 din 27.02.2019 cu privire la aplicarea echipamentelor de casă și de control la efectuarea decontărilor.
	2. Prezentul Regulament reglementează procedura de certificare a modelelor echipamentelor de casă și de control, și anume mașinilor de casă și de control, imprimantelor fiscale, sistemelor informatice cu sau fără dispozitive electronice destinate pentru înregistrarea operațiunilor de casă, fără imprimante fiscale.
	3. Regulamentul este destinat solicitanților (furnizorilor echipamentelor de casă și de control) în scopul includerii a modelelor echipamentelor de casă și de control în Registrul unic al echipamentelor de casă și de control, Centrului de certificare a echipamentelor de casă și de control în vederea avizării modelelor echipamentelor de casă și de control, precum și Serviciului Fiscal de Stat.

# NOȚIUNI ȘI ABREVIERI

* 1. Noțiuni:

*Comisia interdepartamentală pentru echipamente de casă şi de control –* este un organ ce stabilește acțiunile de reglementare privind exploatarea echipamentelor de casă şi de control în domeniul decontărilor bănești în numerar şi/sau prin alt instrument de plată pe piaţa Republicii Moldova.

*Registrul unic al echipamentelor de casă şi de control* este un registru-listă, în care se include totalitatea informaţiei privind echipamentele de casă şi de control sau elementele acestora, aprobate pentru punere la dispoziţie pe piaţa Republicii Moldova.

*Echipament de casă şi de control –* sunt mașinile de casă și de control cu memorie fiscală, alte sisteme informatice, cu sau fără dispozitive electronice (de tip terminal de plată, terminal cash-in, aparat de schimb valutar, precum și altele ce dispun de un program de aplicație dedicat și identificabil), cu funcții de mașini de casă și de control destinate pentru înregistrarea operațiunilor de casă (în numerar și/sau prin alt instrument de plată), păstrarea, imprimarea, criptarea și transmiterea la serverul Serviciului Fiscal de Stat a informației financiare gestionate, care asigură protecția algoritmelor de lucru și a datelor înregistrate de modificarea nesancționată*.*

*Mașina de casă și de control cu memorie fiscală –* este aparatul electronic fiscal destinat pentru înregistrarea operațiilor de casă (în numerar sau prin alt instrument de plată), păstrarea, imprimarea, criptarea și transmiterea către serverul Serviciului Fiscal de Stat a informației financiare gestionate, care asigură protecția algoritmelor de lucru și a datelor înregistrate de modificarea nesancționată.

*Imprimanta fiscală –* este componenta modulară care funcționează în cadrul sistemului informatic pentru înregistrarea operațiunilor în numerar și/sau prin alt instrument de plată și îndeplinește funcția de mașină de casă și de control.

*Sistemul informatic pentru înregistrarea operațiunilor cu numerar –* platformă hardware și software, cu sau fără dispozitive electronice (de tip terminal de plată, terminal cash-in, aparat de schimb valutar, precum și altele ce dispun de un program de aplicație dedicat și identificabil), cu funcții de mașini de casă și de control, destinată pentru înregistrarea operațiunilor de casă (în numerar și/sau prin alt instrument de plată), păstrarea, imprimarea, criptarea și transmiterea către sistemul informațional al Serviciului Fiscal de Stat a informației financiare gestionate, care asigură protecția algoritmelor de lucru și a datelor înregistrate de modificarea nesancționată.

*Sistemul informațional automatizat „Monitorizarea electronică a vînzărilor” –* este parte componentă a sistemului informațional al Serviciului Fiscal de Stat, care creează o resursă informațională unică (Registrul vînzărilor înregistrate prin echipamentele de casă şi de control), care asigură recepționarea informației despre tranzacțiile efectuate prin intermediul echipamentelor de casă şi de control, de monitorizare a vînzărilor şi analiză a riscurilor.

*Centrul de certificare a echipamentelor de casă și de control*  *–* este subdiviziunea din cadrul Instituției Publice „Centrul de Tehnologii Informaționale în Finanțe” care verifică și testează corectitudinea funcțiilor echipamentelor de casă și de control destinate pentru înregistrarea operațiunilor de casă (în numerar și/sau prin alt instrument de plată), păstrarea, imprimarea, criptarea și transmiterea la serverul Serviciului Fiscal de Stat a informației financiare gestionate, conform actelor normative aprobate.

*Raport de testare –* reprezintă rezultatul verificării și testării echipamentului de casă și de control în conformitate cu protocolul de avizare și omologare a modelului echipamentului de casă și de control.

*Aviz tehnic a modelului ECC –* esteactul care atestă corespunderea/necorespunderea modelului echipamentului de casă și de control cu Cerințele tehnice față de echipamentele de casă și de control aprobate prin decizia Comisiei interdepartamentale pentru echipamente de casă și control.

*Furnizor al echipamentului de casă și de control –* solicitant care a obținut, în modul stabilit, aprobarea unui model concret de echipament de casă și de control.

* 1. Acronime:

*SFS* – Serviciul Fiscal de Stat;

*Registrul unic* – Registrul unic al echipamentelor de casă și de control;

*ECC* – Echipament de casă şi de control;

*SIA „MEV”* – Sistemul informațional automatizat „Monitorizarea electronică a vînzărilor”;

*Centrul de certificare ECC* – Centrul de certificare a echipamentelor de casă și de control;

*Funizor ECC* – Furnizor al echipamentului de casă și de control.

# PROCEDURA DE CERTIFICARE

* 1. Subiecții implicați în procedura de certificare a modelelor ECC sunt:
1. *Furnizorii echipamentelor de casă și de control* – responsabili de depunerea online a cererilor și documentației tehnice anexate pentru includerea modelelor ECC în Registrul unic, precum și prezentarea modelelor ECC către Centrul de certificare ECC în vederea avizării acestora;
2. *Centrul de certificare ECC* - responsabil de examinarea cererilor ale solicitanților, analizarea/expertizarea documentației anexate și verificarea/testarea ECC în scopul avizării acestora, în conformitate cu protocolul de avizare/omologare a modelului ECC.

Centrul de certificare ECC va asigura avizarea modelului ECC ale solicitanților contra plată, în conformitate cu Nomenclatorul serviciilor și tarifele pentru certificare a ECC, aprobat prin decizia Comisiei interdepartamentale pentru echipamente de casă și control.

1. *Serviciul Fiscal de Stat* – responsabil de recepționarea și examinarea Raportului de testare și Avizului tehnic al modelului ECC, precum și de includerea/excluderea modelului echipamentului de casă și de control în/din Registrul unic.
	1. Pentru a certifica un model concret de echipament de casă și de control, solicitantul va completa online cererea prin intermediul SIA „MEV” ([mev.sfs.md](http://mev.sfs.md)) la rubrica „Certificare”, unde va anexa și documentele electronice în dependență de modelul ECC.
	2. Cererea se stabilește în conformitate cu tipul ECC selectat pentru certificare.
	3. Formatul cererii pentru certificare a modelului concret al mașinii de casă și de control, în vederea includerii în Registrul unic (Anexa nr. 1):
2. Denumirea agentului economic;
3. Adresa juridică a agentului economic;
4. Cod fiscal;
5. Telefon;
6. Email;
7. Tip ECC;
8. Denumirea modelului mașinii de casă și de control;
9. Grupul de clasificație;
10. Denumirea firmei producătoare;
11. Țara de origine;
12. Sfera de aplicare.
	1. Formatul cererii pentru certificare a modelului imprimantei fiscale, în vederea includerii în Registrul unic (Anexa nr. 2):
13. Denumirea agentului economic;
14. Adresa juridică a agentului economic;
15. Cod fiscal;
16. Telefon;
17. Email;
18. Tip ECC;
19. Denumirea modelului imprimantei fiscale;
20. Grupul de clasificație;
21. Denumirea sistemului informatic;
22. Denumirea firmei producătoare;
23. Țara de origine;
24. Sfera de aplicare.
	1. La cerere privind includerea modelului mașinii de casă și de control/imprimantei fiscale în Registrul unic, se anexează:
25. copia de pe documentul (contract sau scrisoare de garanție) ce confirmă dreptul solicitantului de a comercializa în Republica Moldova producția cu marca de comerț a producătorului străin (pentru solicitanții modelelor de import);
26. copia de pe documentul (act permisiv sau contract) ce confirmă dreptul de a produce în Republica Moldova mașinile de casă și de control/imprimantele fiscale, conform documentației tehnice a producătorului străin (pentru solicitanții modelelor asamblate din subansambluri de import);
27. documentul ce confirmă garanția solicitantului privind asigurarea deservirii tehnice a mașinii de casă și de control/imprimantei fiscale în perioada de garanție și postgaranție, asigurarea cu piese de schimb și materiale consumabile pe perioada normală de funcționare, care nu poate fi mai mică de 5 ani, instruirea utilizatorilor și funcționarilor fiscali, furnizarea mașinii de casă și de control/imprimantei fiscale cu documentația tehnică de însoțire respectivă;
28. fotografiile modelului mașinii de casă și de control/imprimantei fiscale, inclusiv cu imaginea plăcii de marcaj;
29. cartea tehnică (pașaportul) a mașinii de casă și de control/imprimantei fiscale sau alt document cu descrierea soluțiilor aparataj-programe, a caracteristicilor tehnice și funcționale ale modelului mașinii de casă și de control/ imprimantei fiscale, cu descrierea mijloacelor de organizare a protejării informației fiscale și prevenirii fraudelor la etapele elaborării, implementării și exploatării mașinii de casă și de control/imprimantei fiscale, inclusiv prin aplicarea sigiliilor de protecție pe carcasă și anumite elemente ale mașinii de casă și de control/imprimantei fiscale (care, prin modificare și/sau înlocuire neautorizată, pot cauza schimbarea algoritmului de lucru și/sau denaturarea datelor din memoria mașinii de casă și de control/imprimantei fiscale);
30. instrucțiunile de folosire, instalare, exploatare și întreținere;
31. instrucțiunea funcționarului fiscal (inclusiv pe suport electronic), care include schema de aplicare a sigiliilor de protecție, modalitatea controlului prezenței memoriei fiscale, descrierea regimului de lucru al funcționarului fiscal la mașina de casă și de control/imprimanta fiscală, descrierea fiecărui element imprimat pe bonul de casă, banda de control, în dările de seamă (documente de ieșire), precum și procedura obținerii dărilor de seamă din memoria fiscală și SD card și a verificării programelor de lucru ale mașinii de casă și de control/ imprimantei fiscale;
32. raportul de încercări/conformitate privind rezistența la condiţiile de mediu și compatibilitatea electromagnetică eliberat de entitatea acreditată și specializată din domeniu;
33. schema de aplicare a sigiliilor de protecție, care include obligatoriu informația privind locurile (denumirea elementelor mașinii de casă și de control/ imprimantei fiscale, modul de aplicare etc.) de aplicare a sigiliului furnizorului și locurile (denumirea elementelor mașinii de casă și de control/imprimantei fiscale, modul de aplicare etc.) de aplicare a sigiliului fiscal, precum și garanția solicitantului că mașina de casă și de control/imprimanta fiscală astfel sigilată este protejată contra acțiunilor exterioare neautorizate, semnată de conducător;
34. modelele originale ale tuturor documentelor emise de mașina de casă și de control/imprimanta fiscală (bonuri de casă, benzi de control, dări de seamă, rapoarte etc.);
35. mostra de control a modelului mașinii de casă și de control/ imprimantei fiscale, memoria fixă (parte componentă a mașinii de casă și de control/imprimantei fiscale) cu programul de aplicație al mașinii de casă și de control/imprimantei fiscale;
36. softul-etalon – versiunea de program a softului, în scopul includerii acestuia în baza softurilor etaloanelor;
37. programa de sustragere (copiere) a informației din memoria fiscală și SD card, de verificare a SD cardului dacă nu au avut loc intervenții sau modificarea datelor din SD card, cu instrucțiunea privind instalarea și utilizarea acesteia;
38. alte documente la necesitate.
	1. Formatul cererii pentru certificare a modelului sistemului informatic cu dispozitive electronice destinate pentru înregistrarea operațiunilor de casă, fără imprimante fiscale, în vederea includerii în Registrul unic (Anexa nr. 3):
39. Denumirea agentului economic;
40. Adresa juridică a agentului economic;
41. Cod fiscal;
42. Telefon;
43. Email;
44. Tip ECC;
45. Grupul de clasificație;
46. Denumirea sistemului informatic;
47. Denumirea firmei producătoare;
48. Țara de origine;
49. Sfera de aplicare.
	1. La cererea pentru includerea în Registrul unic a modelului sistemului informatic cu dispozitive electronice destinate pentru înregistrarea operațiunilor de casă, fără imprimante fiscale, se anexează:
50. documentația tehnică a sistemului informațional, care confirmă îndeplinirea funcțiilor echipamentelor de casă și de control indicate în pct. 18 din Regulamentul cu privire la Registrul unic al echipamentelor de casă şi de control, aprobat prin Hotărîrea Guvernului nr. 141/2019;
51. ghidul de utilizare;
52. softul-etalon – versiunea de program a softului, în scopul includerii acestuia în baza softurilor etaloanelor;
53. copia contractului prevăzut în pct. 35 din Regulamentul cu privire la Registrul unic al echipamentelor de casă şi de control, aprobat prin Hotărîrea Guvernului nr. 141/2019, după caz;
54. raportul de încercări/conformitate privind rezistența la condiţiile de mediu și compatibilitatea electromagnetică eliberat de entitatea acreditată și specializată din domeniu;
55. instrucțiunile de acces la serverul aplicației cu rol de vizualizare;
56. codul sursă al programului software;
57. alte documente la necesitate.
	1. Formatul cererii pentru certificare a modelului sistemului informatic fără dispozitive electronice destinate pentru înregistrarea operațiunilor de casă, fără imprimante fiscale, în vederea includerii în Registrul unic (Anexa nr.4):
58. Denumirea agentului economic;
59. Adresa juridică a agentului economic;
60. Cod fiscal;
61. Telefon;
62. Email;
63. Tip ECC;
64. Denumirea sistemului informatic;
65. Denumirea firmei producătoare;
66. Țara de origine;
67. Denumirea platformei electronice de management și a programului software;
68. Sfera de aplicare.
	1. La cererea pentru includerea în Registrul unic a modelului sistemului informatic fără dispozitive electronice destinate pentru înregistrarea operațiunilor de casă, fără imprimante fiscale, se anexează:
69. accesul la interfața web a versiunii de test a programului software;
70. accesul la codul-sursă al programului software;
71. ghidul de utilizare;
72. copia contractului prevăzut în pct.35 din Regulamentul cu privire la Registrul unic al echipamentelor de casă şi de control, aprobat prin Hotărîrea Guvernului nr. 141/2019, după caz;
73. raportul de încercări/conformitate privind rezistența la condițiile de mediu și compatibilitatea electromagnetică eliberat de entitatea acreditată și specializată din domeniu;
74. alte documente la necesitate.
	1. Centrul de certificare ECC va asigura examinarea cererilor de la solicitanți și expertizarea documentației anexate, precum și verificarea și testarea modelelor ECC în scopul avizării acestora, în termen de 60 de zile de la depunerea cererii de către solicitant.
	2. Depistarea de către Centrul de certificare ECC unor neajunsuri sau lipsa unor documente anexate la cererea depusă de solicitant, servește drept temei pentru extinderea termenului de avizare de 60 de zile până la prezentarea documentelor solicitate. Totodată, Centrul de certificare ECC va comunica solicitantului, prin notificare, despre neajunsurile depistate și va acorda un termen pentru înlăturarea neajunsurilor ce nu va depăși 30 zile din data recepționării notificării.
	3. În cazul în care solicitantul nu va înlătura neajunsurile în termenul acordat, Centrul de certificare ECC va transmite solicitantului respingerea cererii.
	4. În cazul respingerii cererii, pentru depunerea repetată a cererii, solicitantul va parcurge aceleași etape ca și la depunerea cererii inițiale cu prezentarea documentelor anexate, în conformitate cu prevederile prezentului Regulament.
	5. În cazul acceptării cererii (statutul cererii închis), solicitantul va primi o notificare privind prezentarea modelului ECC către Centrul de Certificare ECC în vederea avizării.
	6. Centrul de certificare ECC va efectua verificarea și testarea ECC în conformitate cu prevederile Instrucțiunii de lucru privind avizarea modelului ECC, în vederea omologării acestuia.
	7. Ca urmare a verificării/testării modelului ECC, Centrul de certificare ECC va întocmi un Raport de testare și Avizul tehnic, care atestă corespunderea/necorespunderea caracteristicilor prevăzute în Cerințele tehnice față de echipamentele de casă și de control aprobate prin decizia Comisiei interdepartamentale pentru echipamente de casă și control.
	8. Serviciul Fiscal de Stat în termen de până la 21 de zile va analiza cererea solicitantului, Raportul de testare și Avizul tehnic prezentate de către Centrul de Certificare și va adopta decizia privind acceptarea includerii modelului echipamentului de casă și control în Registrul unic sau decizia privind respingerea cererii.
	9. În cazul adoptării deciziei de acceptare Serviciul Fiscal de Stat:

1) publică în Monitorul Oficial al Republicii Moldova, în modul stabilit, decizia privind acceptarea includerii modelului echipamentului de casă şi de control în Registrul unic;

2) eliberează solicitantului decizia Serviciului Fiscal de Stat, ce confirmă acceptarea includerii modelului solicitat în Registrul unic;

3) include modelul echipamentului de casă și de control în Registrul unic (în SIA „Monitorizarea electronică a vânzărilor”) și publică Registrul unic pe ([www.mev.sfs.md](http://www.mev.sfs.md)) și pe portalul guvernamental al datelor deschise ([www.date.gov.md](http://www.date.gov.md)).

* 1. În caz de adoptare de către Serviciul Fiscal de Stat a deciziei privind respingerea cererii, aceasta se va aduce la cunoștință solicitantului cu indicarea neajunsurilor constatate.
	2. O copie a deciziei privind acceptarea includerii modelului echipamentului de casă şi de control în Registrul unic sau a deciziei privind respingerea cererii se va înainta Centrului de certificare ECC.
	3. Centrul de certificare ECC în baza deciziei de respingere a cererii va restitui solicitantului mostra de control a modelului mașinii de casă și de control/imprimantei fiscale.
	4. Serviciul Fiscal de Stat va ține evidenta deciziilor privind acceptarea includerii modelului echipamentului de casă și control în Registrul unic sau deciziilor privind respingerea cererii în Registrul de evidență a deciziilor privind acceptarea includerii modelului echipamentului de casă și control în Registrul unic sau deciziilor privind respingerea cererii.

# DISPOZIȚII FINALE

* 1. Subiecții implicați în procedura de certificare a modelelor ECC sunt responsabili de respectarea strictă a prevederilor prezentului Regulament.
	2. Pentru fiecare caz de introducere a modelului ECC în Registrul unic se formează dosarul solicitantului. Toată documentația prezentată de către solicitantul ECC și mostra/softul-etalon a modelelor ECC se păstrează până la excluderea acestora din Registrul unic.
	3. Furnizorii MCC/IF vor asigura introducerea în SIA „MEV” a informației privind MCC/IF importate/produse în conformitate cu ghidul de utilizare a SIA „MEV”, în decurs de 5 zile lucrătoare din momentul importării/producerii.
	4. Modificările la prezentul Regulament se aprobă de către Comisia interdepartamentală pentru echipamente de casă și control la inițiativa Serviciului Fiscal de Stat și I.P. „Centrul de Tehnologii Informaționale în Finanțe”.

*Anexa nr. 1*

*la Regulamentul privind certificarea*

*echipamentelor de casă și de control*

Agentului economic:

Adresa juridică:

Cod fiscal:

Telefon:

E-mail:

**CERERE**

Rugăm să includeți în Registrul unic al echipamentelor de casă și de control

Tip ECC:

Denumirea modelului mașinii de casă și de control:

Grupul de clasificare:

Denumirea firmei producătoare:

Sfera de aplicare:

Garantăm organizarea asistenței tehnice, asigurarea cu piese de schimb și documentație tehnică, instruirea utilizatorilor și funcționarilor fiscali.

Se anexează documentele conform pct. 11 din Regulamentul privind certificarea echipamentelor de casă și de control.

Conducătorul:

Semnătura

*Anexa nr. 2*

*la Regulamentul privind certificarea*

*echipamentelor de casă și de control*

Agentului economic:

Adresa juridică:

Cod fiscal:

Telefon:

E-mail:

**CERERE**

Rugăm să includeți în Registrul unic al echipamentelor de casă și de control

Tip ECC:

Denumirea modelului imprimantei fiscale:

Denumirea sistemului informatic:

Grupul de clasificare:

Denumirea firmei producătoare:

Sfera de aplicare:

Garantăm organizarea asistenței tehnice, asigurarea cu piese de schimb și documentație tehnică, instruirea utilizatorilor și funcționarilor fiscali.

Se anexează documentele conform pct. 11 din Regulamentul privind certificarea echipamentelor de casă și de control.

Conducătorul:

Semnătura

*Anexa nr. 3*

*la Regulamentul privind certificarea*

*echipamentelor de casă și de control*

Agentului economic:

Adresa juridică:

Cod fiscal:

Telefon:

Email:

**CERERE**

Rugăm să includeți în Registrul unic al echipamentelor de casă și de control

Tip ECC:

Denumirea sistemului informatic cu dispozitive electronice destinate pentru înregistrarea operațiunilor de casă, fără imprimante fiscale:

Grupul de clasificare:

Denumirea firmei producătoare:

Sfera de aplicare:

Garantăm organizarea asistenței tehnice, asigurarea cu piese de schimb și documentație tehnică, instruirea utilizatorilor și funcționarilor fiscali.

Se anexează documentele conform pct. 13 din Regulamentul privind certificarea echipamentelor de casă și de control.

Conducătorul:

Semnătura

*Anexa nr. 4*

*la Regulamentul privind certificarea*

*echipamentelor de casă și de control*

Agentului economic:

Adresa juridică:

Cod fiscal:

Telefon:

Email:

**CERERE**

Rugăm să includeți în Registrul unic al echipamentelor de casă și de control

Tip ECC:

Denumirea sistemului informatic fără dispozitive electronice destinate pentru înregistrarea operațiunilor de casă, fără imprimante fiscale:

Grupul de clasificare:

Denumirea firmei producătoare:

Sfera de aplicare:

Garantăm organizarea asistenței tehnice, asigurarea cu piese de schimb și documentație tehnică, instruirea utilizatorilor și funcționarilor fiscali.

Se anexează documentele conform 15 din Regulamentul privind certificarea echipamentelor de casă și de control.

Conducătorul:

Semnătura